Babelscape/SREDFM huggingface dataset:
La Concorde

Η La Concorde είναι ο εθνικός ύμνος της Γκαμπόν. Συνθέτης και στιχουργός του ύμνου είναι ο Georges Aleka Damas και υιοθετήθηκε άμα τη ανεξαρτησία της χώρας, το 1960.
Βογόμιλοι

Οι Βογόμιλοι, στα βουλγαρικά "Богомили", ήταν χριστιανική κοινότητα η οποία άνθισε στα Βαλκάνια την περίοδο μεταξύ του 10ου αιώνα και του 15ου αιώνα. Εμφανίστηκε στη Βουλγαρία γύρω στο 950 και ενσωμάτωσε κάποια νεομανιχαϊστικά και παυλικιανικά στοιχεία. Η θρησκευτική κίνηση εμφανίστηκε αρχικά στην Αρμενία και τη Μικρά Ασία, και δέχτηκε αργότερα σλαβονικές επιδράσεις που αποσκοπούσαν στη μεταρρύθμιση της προσφάτως ιδρυθείσας Βουλγαρικής Ορθόδοξης Εκκλησίας. Πέρα από την επικράτεια της Βυζαντινής Αυτοκρατορίας και τα Βαλκάνια (Βουλγαρία, Βοσνία, Σερβία), το βογομιλικό κίνημα επεκτάθηκε μέχρι την Ιταλία, τη Ρηνανία (Γερμανία) και τη Γαλλία. Το θρησκευτικό αυτό κίνημα περιγράφεται και ως Βογομιλισμός.

Η ονομασία «Βογόμιλοι» κατά μία εκδοχή επινοήθηκε από έναν μοναχό το 1050 με βάση το όνομα του γνωστότερου δραστήριου κήρυκά τους, του ιερέα Βογόμιλου, δηλαδή «Θεόφιλου» από το βουλγαρικό "μπογκομίλ", ο οποίος είχε ως κέντρο της δράσης του τη Φιλιππούπολη κατά τον 9ο αιώνα, ενώ κατά άλλη εκδοχή τους αποκαλούσαν γενικότερα με αυτό το όνομα που σήμαινε «Θεόφιλοι».
Sukhoi Su-29

thumb|right|250px|Αεροσκάφος Sukhoi Su-29
thumb|right|250px|Αεροσκάφος Sukhoi Su-29
Το Sukhoi Su-29 είναι ένα διθέσιο αεροσκάφος ακροβατικών επιδείξεων με ένα εμβολοφόρο κινητήρα 360 ίππων, Ρωσικής σχεδίασης και κατασκευής. Η σχεδίαση του βασίστηκε στο Sukhoi Su-26, με το οποίο έχουν παρόμοια χαρακτηριστικά. Λόγω της εκτεταμένης χρήσης συνθετικών υλικών, τα οποία αποτελούν το 60% της δομής του αεροσκάφους, το κενό βάρος του αυξήθηκε μόνο κατά 50 κιλά σε σύγκριση με το κενό βάρος του SU- 26. Τα SU- 29 είναι ιδανικά για την αρχική εκπαίδευση των πιλότων ακροβατικών, την πτητική εκπαίδευση και συμμετοχή στους ακροβατικούς διαγωνισμούς και τις επιδείξεις, καθώς επίσης και για τη διατήρηση της ικανότητας πτήσης των στρατιωτικών και πολιτικών πιλότων.
Φιλοσοφία των Νεότερων Χρόνων

<br>
Η Φιλοσοφία των Νεότερων Χρόνων (17ος και 18ος αιώνας) είναι τμήμα της φιλοσοφικής ιστορίας, το οποίο αφενός επηρεάζεται από τη νέα φυσική κοσμοθεωρία (Κοπέρνικος, Γαλιλαίος) και τις νέες μαθηματικές μεθόδους (αναλυτική γεωμετρία) αφετέρου δε ώθησε τις πολιτικές ανατροπές, με αποκορύφωμα την Γαλλική Επανάσταση.
Marche Verte

thumb|Αεροσκάφη CAP 232 των Marche Verte
thumb|Αεροσκάφoς CAP 232 των Marche Verte

Οι Marche Verte (Αγγλικά: Green March, Πράσινη Πορεία) είναι το ακροβατικό αεροπορικό σμήνος της Μαροκινής Πολεμικής Αεροπορίας και η επίσημη εθνική ακροβατική ομάδα του Μαρόκου. Το σμήνος δημιουργήθηκε πρόσφατα και το όνομα που φέρει αποτελεί φόρο τιμής στην Πράσινη Πορεία, την μαζική διαδήλωση 350,000 άοπλων Μαροκινών τον Νοέμβριο του 1975 με σκοπό να αναγκαστεί η Ισπανία να παραδώσει την επαρχία της Σαχάρας στο Μαρόκο. Οι Marche Verte χρησιμοποιούν οκτώ ακροβατικά αεροσκάφη CAP 232 και είναι γνωστοί γιατι τα αεροσκάφη τους εκτελούν τις επιδείξεις δεμένα όλα μεταξύ τους με κορδόνια, από την απογείωση μέχρι και την προσγείωση.
Κωνσταντίνος Λιάρος

Ο Κωνσταντίνος Λιάρος (1922) ήταν Έλληνας αθλητής, διεθνής ποδοσφαιριστής και κολυμβητής επίσης διεθνής. Γεννήθηκε το 1922 στην Καλαμαριά.
Πρόδικος ο Κείος

O Πρόδικος ο Κείος, Ιουλίδα Κέας περ. 470 π.Χ. μετά το 399 π.Χ., καθόσον αναφέρεται, ότι ζούσε στην Απολογία του Σωκράτη, ήταν από τους σημαντικότερους σοφιστές της αρχαιότητας, σύγχρονος του Σωκράτη που είχε γίνει πολύ γνωστός στην Αθήνα από τις συχνές διπλωματικές αποστολές που του ανέθεσε η πατρίδα του. Φημιζόταν για την ρητορική του τέχνη και την σοφία, εξ ου και η φράση «σοφότερος Προδίκου».
Λάουρα Γκέμσερ

Η Λάουρα Γκέμσερ (αγγλ. Laura Gemser, 5 Οκτωβρίου 1950 - ...) είναι ηθοποιός από την Ιάβα της Ινδονησίας, περισσότερο γνωστή για τη συμμετοχή της σε ερωτικές ταινίες της δεκαετίας του 1970. Θεωρείται μια από τις πιο χαρακτηριστικές φιγούρες του συγκεκριμένου κινηματογραφικού είδους που γνώριζε την εποχή εκείνη τρομαχτική άνθιση. Έχει χρησιμοποιήσει κατά καιρούς τα ψευδώνυμα Moira Chen, Laura M. Gemser και Laurette Marcia Gemser.
Τάκης Λιάλιος

Ο Τάκης Λιάλιος (1890 - 1937) ήταν Έλληνας βιομήχανος.
Μιχαήλ Β΄ Κουρκούας

Ο Μιχαήλ Β΄ Κουρκούας (Οξείτης) ήταν Ανατολικός Ορθόδοξος Πατριάρχης Κωνσταντινούπολης (Ιούλιος 1143 – Μάρτιος 1146).

Στις αρχές του 1143, ο Πατριάρχης Λέοντας και ο Αυτοκράτορας Ιωάννης Β΄ Κομνηνός απεβίωσαν με διαφορά ολίγων μηνών ο ένας από τον άλλον, φέρνοντας μία ταραχώδη περίοδο στην Βυζαντινή Εκκλησία. Ο ορισθείς διάδοχος του Ιωάννη, ο γιος του, Μανουήλ Α΄ Κομνηνός, αφίχθη στην Κωνσταντινούπολη στις 27 Ιουνίου 1143, από την Κιλικία, όπου ο πατέρας του είχε αποβιώσει. Προκειμένου να διασφαλίσει πλήρως την θέση του ως αυτοκράτορας, ο Μανουήλ όφειλε να προετοιμάσει την τελετή στέψης του. Ωστόσο, για να γίνει κάτι τέτοιο δυνατό, έπρεπε πρώτα να ορίσει νέο Πατριάρχη. Η επιλογή του ήταν ο ηγούμενος της μονής της Οξειάς, Μιχαήλ Κουρκούα. Η στέψη δεν έλαβε χώρα παρά μονάχα στις 28 Νοεμβρίου 1143, καθώς ο Μιχαήλ απειλούσε να παραιτηθεί για άγνωστους λόγους. 

Στην διάρκεια της περιόδου εξουσίας του, ο Μιχαήλ είχε να ασχοληθεί με την ιδιαίτερου πολιτικού χαρακτήρα δίκη ενός μοναχού με το όνομα Νίφων. Στις 22 Φεβρουαρίου 1144, ο Μιχαήλ καταδίκασε τον Νίφωνα για την υποστήριξή του σε δύο Καππαδόκες επισκόπους, οι οποίοι κατηγορούνταν ως αιρετικοί και αργότερα αποδείχθηκαν ένοχοι για βογομιλιτικές πρακτικές. Αυτό το γεγονός τον οδήγησε στο να χάσει την στήριξη των Ορθόδοξων πιστών.
Ο Μιχαήλ Β΄ παραιτήθηκε τον Μάρτιο του 1146, προκειμένου να επιστρέψει στο μοναστήρι της Οξειάς, το πιθανότερο λόγω της απογοήτευσής του με τη συμπεριφορά του αυτοκράτορα.
Βασίλης Κωνσταντίνου

Ο Βασίλης Κωνσταντίνου (γενν. Μαρούσι, 19 Νοεμβρίου 1947) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα. Από τις 29 Σεπτεμβρίου του 2017 μέχρι τις 25 Φεβρουαρίου του 2019 ήταν πρόεδρος της ΠΑΕ Παναθηναϊκός.
Ουκρανικά Γεράκια

thumb|right|200px|Αεροσκάφος MiG-29, όμοιου τύπου με τα αεροσκάφη που χρησιμοποιούν οι Ukrainian Falcons
thumb|right|200px|Αεροσκάφος MiG-29, όμοιου τύπου με τα αεροσκάφη που χρησιμοποιούν οι Ukrainian Falcons

Οι Ukrainian Falcons (Ουκρανικά:Українські Соколи, "Ukrayins'ki Sokoly", Ελληνικά: Ουκρανικά Γεράκια) είναι το ακροβατικό αεροπορικό σμήνος επιδείξεων ακριβείας της Ουκρανικής Πολεμικής Αεροπορίας. Δημιουργήθηκαν το 1997 χρησιμοποιόντας έξι μαχητικά αεροσκάφη MiG-29. 

Οι πιλότοι των "Ουκρανικών Γερακιών" αποτελούν την αφρόκρεμα της Ουκρανικής Πολεμικής Αεροπορίας. Το σμήνος έχει έδρα την αεροπορική βάση του Kirovskyi.
Οικογένεια Πράτσικα

Η Οικογένεια Πράτσικα ήταν πλούσια οικογένεια της Πάτρας, μέλη της οποίας διακρίθηκαν ως έμποροι, κτηματίες και πολιτικοί.

Η οικογένεια ήταν Ηπειρώτικης καταγωγής. Ο Ιωάννης Πράτσικας, ο οποίος ήταν πρόκριτος της Δρόβιανης, δολοφονήθηκε από τον Αλή Πασά, με αποτέλεσμα οι γιοί του Κότζας και Σιδέρης να καταφύγουν αρχικώς στην Κέρκυρα και στη συνέχεια, γύρω στο 1800, να εγκατασταθούν στην Πάτρα. Στην Πάτρα τα δύο αδέρφια, ειδικότερα ο Σιδέρης, επιδόθηκαν στην αγορά μεγάλων εκτάσεων γης. 

Τα μέλη της οικογένειας ασχολήθηκαν κυρίως με το εμπόριο, ενώ περιστασιακά αναμείχθηκαν και στην πολιτική. Ο εμπορικός οίκος της οικογένειας Πράτσικα εξελίχθηκε σε έναν από τους πλέον αξιόπιστους της Πάτρας, βοηθώντας τα μέλη της να αποκτήσουν τεράστια περιουσία. Χαρακτηριστικό της τεράστιας περιουσίας της οικογένειας είναι ότι ο Σιδέρης Πράτσικας ήταν ένας από τους εννέα πατρινούς φιλομοναρχικούς κτηματίες που βραβεύθηκαν από τον Όθωνα, το 1847. Ο ίδιος μάλιστα είχε εκλεχθεί πολλές φορές δημοτικός σύμβουλος και το 1850 βουλευτής Πατρών, ενισχύοντας έτσι την αίγλη της οικογένειας. Η οικογένεια συμμετείχε στην ίδρυση και στην διεύθυνση της ασφαλιστικής εταιρείας "Πρόοδος", ενώ είχε στην κατοχή της και ένα εργοστάσιο παραγωγής ποτάσας στο Αντίρριο.

Το 1850 οι Νικόλαος, Δημήτριος και Σπυρίδων Πράτσικας, γιοί του Κότζα, κατασκεύασαν την ιδιωτική εκκλησία του Άη Γιάννη του Πράτσικα. Η περιοχή από τότε έχει πάρει την ονομασία Πράτσικα. Στην περιοχή υπάρχει μέχρι και σήμερα το κτήμα Πράτσικα, που ανήκει σε απογόνους της οικογένειας και συγκεκριμένα στα τέκνα του Διονύσιου Τσερώνη και της Καλλιόπης Πράτσικα. Η έκταση είχε αποκτηθεί από τον Σιδέρη Πράτσικα και μέρος της ανήκε αρχικά στον Δημήτριο Παπαδιαμαντόπουλο. Στο Α΄ νεκροταφείο Πατρών υπάρχει το ταφικό μνήμα της οικογένειας Πράτσικα και του Νικολάου.

Μέλη της οικογενείας συνδέθηκαν με συγγενικούς δεσμούς με τις εξής οικογένειες: Φιλόπουλου, Ναούμ, Τσερώνη κ.ά. Για την ακρίβεια, ο Παναγιώτης, γιος του Νικολάου Πράτζικα, το 1884 παντρεύτηκε στην Λειψία την Καλλιόπη Ναούμ, η Κατίνα Πράτσικα, κόρη του Σπύρου, αδερφού του Νικολάου Πράτσικα, παντρεύτηκε τον εκδότη Κωνσταντίνο Φιλόπουλο, παππού του μετέπειτα προέδρου της Δημοκρατίας Κωστή Στεφανόπουλου. Τέλος, η Καλλιόπη Πράτσικα παντρεύτηκε το 1953 τον μετέπειτα δήμαρχο Πατρέων, Διονύσιο Τσερώνη. Επίσης, σημαντικό μέλος της οικογένειας ήταν και η Κούλα Πράτσικα (1899 - 1984), από τις σημαντικότερες καθηγήτριες χορού της Ελλάδας, η οποία δώρισε στο κράτος το κτήριο της σχολής της. Κάθε χρόνο το Ίδρυμα Υποτροφιών Αδελφών Πράτσικα χορηγεί υποτροφίες στους αριστεύσαντες σπουδαστές της ΚΣΟΤ.
God Bless Our Homeland Ghana

Το God Bless Our Homeland Ghana ("Κύριε, ευλόγησε την Πατρίδα μας, την Γκάνα") είναι ο εθνικός ύμνος της Γκάνας. Τον ύμνο έγραψε και συνέθεσε ο Φίλιπ Γκμπέχο (Philip Gbeho). Τα λόγια τροποποιήθηκαν έπειτα από το πραξικόπημα του 1966.
Μάρτιν Νοβοσέλατς

Ο Μάρτιν Νοβοσέλατς (κροατικά: "Martin Novoselac") είναι Κροάτης πρώην ποδοσφαιριστής, γεννημένος στις 10 Οκτωβρίου 1950 και 4 φορές διεθνής με την ομάδα της Γιουγκοσλαβίας.

Θεωρείται ίσως ο καλύτερος ξένος αμυντικός (θέση λίμπερο) που έχει αγωνιστεί με τον Ολυμπιακό Πειραιώς, από τον οποίο αποκτήθηκε το 1979 και φόρεσε τη φανέλα του επί 3 χρόνια.

Άψογος στην οργάνωση της άμυνας και άριστος στην προώθηση του παιχνιδιού, κατέκτησε το πρωτάθλημα Ελλάδας όλες τις χρονιές που αγωνίστηκε με τους "Ερυθρόλευκους" (1980, 1981, 1982), όπως και ένα κύπελλο (1981). Την τριετία της θητείας του μετείχε σε 102 αναμετρήσεις πρωταθλήματος (συνυπολογίζεται ο αγώνας μπαράζ του 1980 με τον Άρη), απουσιάζοντας μόλις σε δύο (η μία το επίσης νικηφόρο μπαράζ του 1982 με τον Παναθηναϊκό). Χαρακτηριστικό είναι ότι οι πρώτες 101 από αυτές υπήρξαν συνεχόμενες. Σημείωσε 3 τέρματα με τον Ολυμπιακό και το προσωνύμιο του υπήρξε «Μπεκενμπάουερ των φτωχών».
Φραγκίσκος Γκάλι

Ο Φραγκίσκος Γκάλι ήταν σπουδαίος Ισπανός θαλασσοπόρος που έδρασε τον 16ο αιώνα. Στα ταξίδια του ανακάλυψε ακτές της βόρειας αμερικανικής ηπείρου και συγκεκριμένα το 1582 τις ακτές της Νέας Καλιφόρνιας όπου και προσέγγισε και τις ακτές όπου σήμερα βρίσκεται η πόλη Άγιος Φραγκίσκος (Σαν Φρανσίσκο).

Γκάλι
Γκουαδαλαβιάρ

Ο Γκουαδαλαβιάρ ("Guadalaviar ",γνωστός και ως Τούρια, "Turia" στα ισπανικά) είναι ποταμός της Ισπανίας που πηγάζει στην επαρχία του Τερουέλ όπου έχει τις πηγές του και ο ποταμός Τάγος. Σε αντίθεση όμως με τον Τάγο ο Γκουαδαλαβιάρ λαμβάνει κατεύθυνση ανατολική και εκχύνεται στη Μεσόγειο Θάλασσα μετά από διαδρομή περίπου 300 χλμ. Στις εκβολές του Γκουαδαλαβιάρ είναι κτισμένη η Βαλένθια.

Αεροφωτογραφια της [[Βαλένθια]] όπου διακρίνονται η παλιά και η σύγχρονη κοίτη του ποταμού στα δεξιά κι αριστερά της πόλης αντίστοιχα
Στην αρχαιότητα λέγονταν Τούρις από όπου και το σημερινό του όνομα Τούρια. Η παλιά κοίτη του ποταμού που διερχόταν μέσα από την Βαλένθια έχει μετατραπεί σήμερα σ΄ ένα αξιόλογο ανισόπεδο πάρκο μήκους 9 χλμ.
Κώστας Λινοξυλάκης

Ο Κώστας Λινοξυλάκης (5 Μαρτίου 1933, Άνω Μέρος Ρεθύμνου - 3 Δεκεμβρίου 2014, Αθήνα) ήταν Έλληνας διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού και πολιτικός.
Μαρτινισμός

right|frame|Louis-Claude de Saint-Martin (1743 - 1803)
O Μαρτινισμός (γαλλ. "martinisme", αγγλ. "martinism") είναι μυστικο-θεοσοφικό σύστημα που θεμελίωσε ο Λουί-Κλωντ ντε Σαιν Μαρτέν, ο επονομαζόμενος "Άγνωστος Φιλόσοφος" (Αμπουάζ, 18 Ιαν.1743 - Aulnay, 13 Οκτ. 1803) στη Γαλλία κατά τα τέλη του δεκάτου ογδόου αιώνα, βασιζόμενος σε δύο προγενέστερες μυητικές παραδόσεις: αφ' ενός των "Τεκτόνων Ιπποτών Εκλεκτών Κοέν του Σύμπαντος" του Μαρτίνες ντε Πασκουάλλυ και αφ' ετέρου της θεοσοφικῆς διδασκαλίας του Jacob Boehme.

Διευκρινίζεται ότι ο όρος "θεοσοφικό" εδώ έχει την γενική έννοια του "αναφερομένου στην Θεία Σοφία" και δεν περιορίζεται στην Θεοσοφική Εταιρεία την οποίαν ίδρυσε το 1875 η Ελένα Μπλαβάτσκυ. Ο Μαρτινισμός εντάσσεται στο γενικότερο ευρωπαϊκό θεοσοφικό ρεύμα, του οποίου εκφραστές ήσαν, εκτός από τον Σαιν Μαρτέν ή "Θεόσοφο της Αμπουάζ", ο Jacob Boehme ή "Θεόσοφος του Goerlitz" (1575 - 1624), ο Emmanuel Swedenborg ή "Σουηδός Θεόσοφος" (1688 - 1772), ο Georg Gichtel ή "Θεόσοφος του Άμστερνταμ" (1638 - 1710) κ.α.

Εξάλλου, ο Μαρτινισμός αποτελεί έκφραση του ευρωπαϊκού ιλλουμινισμού και αντιτάχθηκε στον υλισμό των Εγκυκλοπαιδιστών ("Encyclopédie ou Dictionnaire raisonné des sciences") του 18ου αιώνα. Επίσης, ο Μαρτινισμός θεωρείται ως ένας από τους προδρόμους του Ευρωπαϊκού ρομαντισμού (Auguste Viatte, Les Sources Occultes du Romantisme. Illuminisme, Theosophie 1770 - 1820, Bibliotheque L'evolution de l'Humanité, 2001), επηρέασε δε συγγραφείς όπως ο Ονορέ ντε Μπαλζάκ (βλ. Balzac et le Martinisme).
Κυπριακός Κυβερνητικός Σιδηρόδρομος

thumb|300px|right|Χάρτης της διαδρομής του ΚΚΣ.
Ο Κυπριακός Κυβερνητικός Σιδηρόδρομος (ΚΚΣ) (αγγλικά: Cyprus Govermnent Railway, CGR) ήταν ένα σιδηροδρομικό δίκτυο που λειτουργούσε στην Κύπρο από τον Οκτώβριο του 1905 μέχρι το Δεκέμβριο του 1951. Με συνολικό μήκος 122 χιλιόμετρα, υπήρχαν 62 σταθμοί και στάσεις, οι πιο σημαντικές από τις οποίες εξυπηρετούσαν την Αμμόχωστο, το Πραστειό Μεσαορίας, τα Γέναγρα, την Αγκαστίνα, το Τραχώνι Κυθρέας, τη Λευκωσία, την Κοκκινοτριμιθιά, τη Μόρφου, το Καλό Χωριό Λεύκας και την Ευρύχου. Ο ΚΚΣ διέκοψε τη λειτουργία του για οικονομικούς λόγους.
Ανδρέας Παπαεμμανουήλ

Ο Ανδρέας Παπαεμμανουήλ (Νέο Φάληρο, 18 Φεβρουαρίου 1939 - Μαρούσι, 1 Μαρτίου 2020) ήταν Έλληνας διεθνής ποδοσφαιριστής, ο οποίος αγωνιζόταν αρχικά ως επιθετικός και στη συνέχεια, με την εφαρμογή του 4-3-3 στον Παναθηναϊκό από τον Στέφαν Μπόμπεκ, ως αριστερός μέσος με τον Τάκη Λουκανίδη στο κέντρο και τον Μίμη Δομάζο δεξιά. Με τις επελάσεις του δημιουργούσε συχνά πανικό στις αντίπαλες άμυνες, ενώ υπήρξε δεινός σουτέρ σκοράροντας συχνά από μεγάλες αποστάσεις. Θεωρείται από πολλούς ένας από τους κορυφαίους Έλληνες ποδοσφαιριστές όλων των εποχών που συνέβαλε ουσιαστικά τη δεκαετία του 60' στην "αναγέννηση" του Παναθηναϊκού.

Έφυγε από τη ζωή σε ηλικία 81 ετών, την 1η Μαρτίου 2020 μετά από δίμηνη μάχη που έδινε σε νοσοκομείο του Αμαρουσίου.
Τζον Γκέι

Ο Τζον Γκέι ("John Gay", 30 Ιουνίου 1685 - 4 Δεκεμβρίου 1732) ήταν Άγγλος ποιητής και δραματουργός. Γεννήθηκε στο Μπαρνστέιπλ. Έγραψε πολλά έργα, ενώ περίφημοι είναι οι μύθοι του καθώς και η «Όπερα του ζητιάνου» (Beggar's Opera) στην οποία βασίστηκε η «Όπερα της πεντάρας».

Κατηγορία:Άγγλοι ποιητές
Γιώργος Φοιρός

Ο Γιώργος Φοιρός (Εύοσμος Θεσσαλονίκης, 8 Νοεμβρίου 1953) είναι Έλληνας πρώην διεθνής ποδοσφαιριστής και νυν προπονητής. Αγωνιζόταν στη θέση του κεντρικού αμυντικού και διακρινόταν για τη σταθερότητα και την αποτελεσματικότητα στο παιχνίδι του.
Γιώργος Κούδας

Ο Γιώργος Κούδας (Άγιος Παύλος Θεσσαλονίκης, 23 Νοεμβρίου 1946) είναι Έλληνας πρώην διεθνής ποδοσφαιριστής. Γεννήθηκε και μεγάλωσε στη Θεσσαλονίκη γόνος του Ιωάννη Κούδα από την Τυρολόη Ανατολικής Θράκης και της Ελευθερίας Μακρή (Κούδα) από τη Σταυρούπολη Ξάνθης. Θεωρείται ως ένας από τους κορυφαίους Έλληνες ποδοσφαιριστές όλων των εποχών. Το 2003 ψηφίστηκε ως ο πέμπτος καλύτερος Έλληνας ποδοσφαιριστής από την Ε.Π.Ο. για το εορτασμό των 50 χρόνων της ΟΥΕΦΑ.
Γιώργος Μαρμαρίδης

Ο Γιώργος Μαρμαρίδης (21 Νοεμβρίου 1930 - 22 Δεκεμβρίου 2005) ήταν Έλληνας πρωταθλητής της σκοποβολής, δημοσιογράφος και συγγραφέας.
Μίλτον Βιέρα

Ο Μίλτον Βιέρα Ριβέρο, γνωστός πιο απλά ως Μίλτον Βιέρα (γεννημένος στις 11 Μαΐου 1946) είναι Ουρουγουανός παλαίμαχος διεθνής ποδοσφαιριστής. Αγωνιζόταν με επιτυχία στη θέση του επιτελικού μέσου, έχοντας όμως παράλληλα και ανασταλτικές ικανότητες. Κατά τη διάρκεια της καριέρας του αγωνίστηκε στα πρωταθλήματα ποδοσφαίρου της Ουρουγουάης, της Αργεντινής και της Ελλάδας.
Γιάννης Γούναρης

Ο Γιάννης Γούναρης (γενν. 15 Μαρτίου 1952, Θεσσαλονίκη) είναι Έλληνας διεθνής παλαίμαχος ποδοσφαιριστής και προπονητής.
Μπάμπης Ξανθόπουλος

Ο Μπάμπης Ξανθόπουλος (29 Αυγούστου 1956) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του μέσου και του κεντρικού αμυντικού.
Γιάννης Δαμανάκης

Ο Γιάννης Δαμανάκης (γενν. 2 Οκτωβρίου 1952) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του αμυντικού μέσου. Έκανε σημαντική καριέρα στον ΠΑΟΚ,
Κώστας Ιωσηφίδης

Ο Κώστας Ιωσηφίδης (Βυρώνεια Σερρών, 14 Ιανουαρίου 1952) είναι Έλληνας παλαίμαχος διεθνής ποδοσφαιριστής.
Χρήστος Τερζανίδης

Ο Χρήστος Τερζανίδης (Καβάλα, 13 Φεβρουαρίου 1945) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του μέσου.
Ιππόδαμος ο Μιλήσιος

Ο Ιππόδαμος ο Μιλήσιος ήταν αρχαίος Έλληνας αρχιτέκτονας, πολεοδόμος, φυσικός, μαθηματικός, μετεωρολόγος και φιλόσοφος, θεωρούμενος και ως ο «πατέρας της πολεοδομίας». Ο Ιππόδαμος, έζησε τον 5ο αιώνα π.Χ., στην ακμή δηλαδή της κλασσικής εποχής. Εκπόνησε σχέδια ελληνικών αποικιών που είχαν τάξη και κανονικότητα, σε αντίθεση με τον συγκεχυμένο τρόπο με τον οποίο αναπτύσσονταν οι πόλεις μέχρι εκείνη την εποχή, ακόμα και η Αθήνα. Θεωρείται επίσης ο εισηγητής της ιδέας ότι ένα σχέδιο πόλεως μπορεί να ενσωματώνει μια λογική κοινωνική διάταξη.

Τον Ιππόδαμο αναφέρουν στα έργα τους οι Αριστοτέλης, Στοβαίος, Στράβων, Ησύχιος, Φώτιος και Θεανώ. Οι Φώτιος και ο Ησύχιος τον μνημονεύουν ως μετεωρολόγο. Η Θεανώ η Θουρία του αφιέρωσε το βιβλίο της «Περί Αρετής». Σύμφωνα με τον Αριστοτέλη (στα "Πολιτικά"), ο Ιππόδαμος ήταν ο πρωτοπόρος της πολεοδομίας και σχεδίασε μία «ιδανική πόλη» για 10.000 πολίτες διαιρεμένους σε τρεις τάξεις (στρατιώτες, τεχνίτες και αγρότες), με τη γη χωρισμένη επίσης σε τρεις κατηγορίες (ιερή, δημόσια και ιδιωτική). Κατά τον Αριστοτέλη επίσης του άρεσε να τραβάει την προσοχή: "«Ορισμένοι τον θεωρούσαν υπερβολικό, με τα μακριά μαλλιά του, τον ακριβό του στολισμό και την ίδια φθηνή και ζεστή ενδυμασία που φορούσε χειμώνα-καλοκαίρι»".

Ο Ιππόδαμος σχεδίασε για λογαριασμό του Περικλέους το επίνειο του Πειραιώς στα μέσα του 5ου αιώνα π.Χ. (το 460 π.Χ.) και η οποία πολεοδομική μελέτη απετέλεσε πρότυπο για όλες τις πόλεις της κλασικής εποχής. Επίσης, όταν οι Αθηναίοι ίδρυσαν την αποικία Θούριοι στη Μεγάλη Ελλάδα το 443 π.Χ., συνόδευσε την αποστολή ως αρχιτέκτονας, μολονότι δεν ήταν στην πραγματικότητα αρχιτέκτονας με την έννοια του σχεδιαστή κτηρίων. Του αποδίδεται ακόμα (408 π.Χ.) η νέα Πόλη της Ρόδου, ωστόσο, καθώς γνωρίζουμε ότι είχε ασχοληθεί το 479 π.Χ. με την ανακατασκευή της γενέτειράς του Μιλήτου, θα πρέπει να ήταν υπέργηρος στην περίπτωση της Ρόδου, εβδομήντα χρόνια αργότερα.

Το «διαμαντένιο πλέγμα» που επινόησε ήταν μια σειρά από ευρείες και ευθείες οδούς που τέμνονταν σε γωνίες 45 και 135 μοιρών. Η Μίλητος μας παρέχει το αρχετυπικό ιπποδάμειο σχέδιο, βάσει του οποίου ξαναχτίστηκε το 479 π.Χ.. Το πιο εντυπωσιακό στοιχείο του σχεδίου είναι η εκτεταμένη κεντρική περιοχή, που με μακροχρόνια πρόβλεψη, κρατήθηκε ελεύθερη για να αναπτυχθεί ως δημόσιο κέντρο, η γνωστή «αγορά». Γύρω από αυτή την κεντρική περιοχή αναπτύσσονταν τα οικοδομικά τετράγωνα των περιοχών κατοικίας, οργανωμένα σε ένα ορθογώνιο δίκτυο δρόμων, χωρίς να λαμβάνεται ιδιαίτερα υπόψη το τοπογραφικό ανάγλυφο.

Από τον Ιππόδαμο προήλθε και η πρώτη εισήγηση για την έννοια του διπλώματος ευρεσιτεχνίας: πρότεινε ότι η κοινωνία θα έπρεπε να ανταμείβει τους ανθρώπους που δημιουργούσαν πράγματα χρήσιμα για αυτή. Ο Αριστοτέλης επέκρινε την πρακτική και χρησιμοθηρική προσέγγιση του Ιπποδάμου και υπέδειξε ότι με την ανταμοιβή των ανθρώπων για να κάνουν καλό, τα άτομα θα το κάνουν για δικό τους όφελος πρώτιστα και όχι τόσο για την ωφέλεια της πολιτείας.
Παλαιοκαθολική Εκκλησία

Η Παλαιοκαθολική Εκκλησία αποτελεί κοινότητα χριστιανικών εκκλησιών. Πολλές από αυτές ήταν οι γερμανόφωνες εκκλησίες, οι οποίες αποσχίστηκαν από την Καθολική Εκκλησία στη δεκαετία του 1870 εξαιτίας της καθιέρωσης του δόγματος του αλάθητου του Πάπα από την Α΄ Βατικάνεια Σύνοδο.

Ο όρος «Παλαιοκαθολικοί» πρωτοχρησιμοποιήθηκε το 1853 για να αναφερθεί στα μέλη της έδρας της Ουτρέχτης, οι οποίοι δεν ήταν στη δικαιοδοσία του Πάπα. Σήμερα, παρόλο που οι ευρωπαϊκές παλαιοκαθολικές εκκλησίες ανήκουν στην Ένωση της Ουτρέχτης (η οποία ιδρύθηκε με τη Διακήρυξη της Ουτρέχτης το 1889 και βρίσκεται σε πλήρη κοινωνία με την Αγγλικανική Εκκλησία), υπάρχουν πολλές οι οποίες είναι ανεξάρτητες, ιδιαίτερα στις ΗΠΑ.
Emanuelle in America

Το Emanuelle in America γνωστο επισής και με τον τίτλο Brutal Nights είναι μια ερωτική ταινία Ιταλικής παραγωγής 1977 σε σκηνοθεσία Τζο Ντ'Αμάτο και με πρωταγωνίστρια τη Λάουρα Γκέμσερ. Πρόκειται για την τέταρτη ταινία με τη Μαύρη Εμμανουέλα, μια ηρωίδα που δημιούργησαν Ιταλοί παραγωγοί και σκηνοθέτες με στόχο να εκμεταλλευθούν την εμπορική επιτυχία της αυθεντικής Εμμανουέλας (1974) του Ζιστ Ζεκίν.
Βαγγέλης Πανάκης

Ο Βαγγέλης Πανάκης (8 Ιουνίου 1933 - 23 Ιανουαρίου 2017) ήταν Έλληνας διεθνής ποδοσφαιριστής του Παναθηναϊκού που αγωνιζόταν βασικά ως ακραίος αριστερός επιθετικός. Εργάστηκε και ως προπονητής. Το κανονικό του επίθετο ήταν Πανόπουλος, αλλά επικράτησε το Πανάκης εξαιτίας λάθους αναγραφής στο δελτίο ψωμιού την περίοδο της Κατοχής.

Ξεκίνησε το άθλημα από τον ΠΑΟ Καλογρέζας και 18ετής μετακινήθηκε στον Παναθηναϊκό, όπου αγωνίστηκε επί 14 χρόνια. Υπήρξε ένας από τους καλύτερους επιθετικούς που αγωνίστηκαν στην ομάδα, αφού με τα 57 γκολ που σημείωσε στο πρωτάθλημα ήταν για πολλά χρόνια στις πρώτες θέσεις των σκόρερ του Παναθηναϊκού.

Γενικά στην εποχή του ο Βαγγέλης Πανάκης θεωρείτο ένας εκ των κορυφαίων ποδοσφαιριστών στην Ελλάδα.
Πήρε μέρος σε 91 αγώνες πρωταθλήματος με 57 γκολ και άλλα 22 γκολ στο κύπελλο. Συμμετείχε σε 5 αγώνες ευρωπαϊκών διοργανώσεων σκοράροντας 1 γκολ. Κέρδισε 6 πρωταθλήματα (1953, 1960, 1961, 1962, 1964, 1965) και 1 κύπελλο (1955) με τον Παναθηναϊκό. Αγωνίστηκε 14 φορές με την Εθνική Ελλάδας, από το 1954 έως το 1962 και σκόραρε 5 γκολ. Ήταν ένας γρήγορος - παρά το ότι ήταν ψηλός - ακραίος επιθετικός, με καλό σουτ και καλός κεφαλοσφαιριστής. Είχε το παρατσούκλι "μπουλντόζας". Καθώς τότε το ποδόσφαιρο δεν ήταν επαγγελματικό δούλευε και ως υπάλληλος στη ΔΕΗ.

Εγκατέλειψε την ενεργό δράση το 1965 σε ηλικία 32 ετών λόγω σοβαρών τραυματισμών και εν συνεχεία δούλεψε για αρκετά χρόνια ως προπονητής, ενώ διετέλεσε επίσης αντιπρόεδρος του ερασιτέχνη Παναθηναϊκού και για σχεδόν είκοσι χρόνια ήταν πρόεδρος των παλαιμάχων. Αδελφός του ήταν ο επίσης επιθετικός ποδοσφαιριστής Απόστολος Πανόπουλος, ο οποίος, μεταξύ άλλων συλλόγων, είχε αγωνιστεί σε υψηλό επίπεδο (Α΄ Εθνική) επί μια τριετία στον Αιγάλεω Α.Ο. (1966 - 1968) έχοντας 59 συμμετοχές (στο πρωτάθλημα) και 19 τέρματα.
Εφιάλτης στο Δρόμο με τις Λεύκες

Ο Εφιάλτης στο Δρόμο με τις Λεύκες (αγγλικά: "Α Nightmare on Elm Street") είναι ταινία τρόμου αμερικανικής παραγωγής του 1984, σε σκηνοθεσία του Γουές Κρέιβεν. 

Πρωταγωνιστούν οι ηθοποιοί Heather Langenkamp, John Saxon, Ronee Blakley, Amanda Wyss, Jsu Garcia, Robert Englund, και ο Johnny Depp, στην πρώτη του εμφάνιση σε ταινία. Το σενάριο της ταινίας αφορά μία ομάδα εφήβων, που τρομοκρατούνται και δολοφονούνται στα όνειρά τους, αλλά μυστηριωδώς και στην πραγματικότητα, από έναν άνδρα με το όνομα Freddy Krueger. Οι ίδιοι δεν γνωρίζουν την αιτία αυτού του περίεργου φαινομένου, αντίθετα από τους γονείς τους, οι οποίοι κρατούν ένα σκοτεινό μυστικό.
Τα Νέα

Τα Νέα (πρώην Αθηναϊκά Νέα) είναι ελληνική ημερήσια απογευματινή εφημερίδα, η οποία εκδίδεται από την "Alter Ego Επιχείρηση Μέσων Μαζικής Ενημέρωσης Α.Ε." Για πρώτη φορά εκδόθηκε στις 28 Μαΐου 1931 με την ονομασία "Αθηναϊκά Νέα" ενώ το 1945 έλαβε τη σημερινή ονομασία της. Κυκλοφορεί αδιάλειπτα από τότε έως και σήμερα και τα πρόσφατα χρόνια αποτελεί σταθερά την πρώτη σε κυκλοφορία ημερήσια απογευματινή εφημερίδα.

Προγραμματικά η εφημερίδα εκδόθηκε για να αντισταθεί στον κιτρινισμό του τύπου, εναντίον του οποίου η κυβέρνηση Βενιζέλου είχε ψηφίσει νόμο που προέβλεπε αυστηρές ποινές για όσες εφημερίδες συκοφαντούσαν τον ιδιωτικό βίο δημοσίων και όχι μόνο προσώπων.

Αφορμή για την ψήφιση του νόμου ήταν η σκανδαλοθηρική εκστρατεία της αντιπολιτευόμενης εφημερίδας Ακρόπολις κατά στελεχών της κυβέρνησης Βενιζέλου αλλά και συνεργατών του. Η προηγηθείσα της έκδοσης της εφημερίδας διαφήμιση τόνιζε τη φιλοδοξία της εφημερίδας να απευθυνθεί σε αναγνώστες που αποστρέφονταν τον "αχαλίνοτον κιτρινισμόν". Ιδρυτής της υπήρξε ο Δημήτριος Λαμπράκης, Διευθύνων Σύμβουλος της ο Σταύρος Ψυχάρης, ενώ διευθυντής της ο Χρήστος Μεμής. Διατελέσαντες διευθυντές είναι, μεταξύ άλλων, ο Λέων Καραπαναγιώτης, ο Δημήτρης Μητρόπουλος και ο Παναγιώτης Λάμψιας. Σήμερα την εφημερίδα διευθύνει ο Γιώργος Μαντέλας.
Μπο Γκάρετ

Η Μπο Γκάρετ (αγγλικά: "Beau Jesse Garrett", 28 Δεκεμβρίου 1982) είναι Αμερικανίδα ηθοποιός και μοντέλο. Η πρώτη της εμφάνιση στον κινηματογράφο ήταν στην ταινία τρόμου "Turistas", το 2006.
Λιβάνιος

Ο Λιβάνιος (Αντιόχεια, 314 μ.Χ. - Αντιόχεια, 392 ή 393 μ.Χ.) ήταν Έλληνας δάσκαλος ρητορικής της σχολής των Σοφιστών. Έμεινε γνωστός για το κλασικιστικό του ύφος και για τη νοσταλγία του για το κλασικό παρελθόν και τον παγανιστικό κόσμο που χανόταν. Υπήρξε ο πολυγραφότερος συγγραφέας της αρχαιότητας. Είχε πολλούς μαθητές, μεταξύ αυτών ο φιλόσοφος Αιδέσιος, ο Μέγας Βασίλειος, ο Ιωάννης ο Χρυσόστομος και ο αυτοκράτορας Ιουλιανός. 

Γεννήθηκε το 314 μ.Χ στην Αντιόχεια και σπούδασε στην Αθήνα. Εργάστηκε ως δάσκαλος ρητορικής και φιλοσοφίας στην Κωνσταντινούπολη και τη Νικομήδεια. Επέστρεψε στην Αντιόχεια το 354 όπου ίδρυσε σχολή η οποία επί 40 χρόνια είχε τη μεγαλύτερη φήμη στην αυτοκρατορία. Πέθανε το 392 ή 393 μ.Χ. στην Αντιόχεια.

Στην Παλατινή Ανθολογία σώζεται ένα επίγραμμά του (VII 747), επιτύμβιο του Ιουλιανού.
Σεδεκίας

Ο Σεδεκίας είναι βιβλικό πρόσωπο. Υιός του βασιλέα Ιωσίου, αδελφός του Ιωάχαζ και τελευταίος βασιλέας του βασιλείου του Ιούδα. Το πραγματικό του όνομα ήταν Ματθανίας.
Σετ

Ο Σετ, επίσης Σεθ ή "Σηθ", ή "Σουτέκ" (Κοπτικά: ⲥⲏⲧ) είναι άλλη μία πρώιμη θεότητα της αιγυπτιακής μυθολογίας, πιθανώς από τη Λιβύη, που λατρευόταν κυρίως με τις μορφές φετίχ του ιπποπόταμου και του κροκόδειλου. O Σετ σε όλο το πλέγμα των μύθων παρουσιάζεται ως ο κακός αδελφός του Όσιρι, και είχε καταλήξει να συμβολίζει το πνεύμα του κακού, που αντιτίθετο παντού και πάντοτε στο πνεύμα του καλού. Οι Έλληνες τον ταύτιζαν με τον Τυφώνα. Γιος του Γκεμπ και της Νουτ, γεννήθηκε πρόωρα -αναφέρει ο Πλούταρχος- την τρίτη από τις εμβόλιμες μέρες. Βγήκε σύμφωνα με την αφήγηση του μύθου με τόση ορμή από την κοιλιά της μητέρας του, που της έσκισε τα τοιχώματα. Βίαιος και άγριος είχε λευκό δέρμα και κοκκινωπά μαλλιά, χρώμα που οι Αιγύπτιοι απεχθάνονταν τόσο, ώστε να παρομοιάζουν αυτό το είδος κόμης με το τρίχωμα γαϊδάρου.
Δημητρός Καραμπάτης

O Δημητρός Καραμπάτης (22 Σεπτεμβρίου 1899 - 3 Σεπτεμβρίου 1964) ήταν ένας πολυσύνθετος αθλητής στίβου του Πανιωνίου. Υπήρξε παγκόσμιος ρέκορντμαν ελληνικής δισκοβολίας, βαλκανιονίκης και κάτοχος πολλών πανελληνίων ρεκόρ. Εκτός από το στίβο διακρίθηκε σε ποικίλα αθλήματα: κολύμβηση, υδατοσφαίριση, καταδύσεις, βόλεϊ, πυγμαχία, άρση βαρών και ελληνορωμαϊκή πάλη. Είχε ύψος 1,84μ και βάρος κατά την αθλητική του ακμή 80 χλγρ.
Έργο εξαγωγής

Τα μέταλλα αποτελούνται από θετικά ιόντα, τοποθετημένα συμμετρικά σε κρυσταλλικό πλέγμα. Στο εσωτερικό του μετάλλου υπαρχουν εγκλωβισμένα "ελεύθερα" ηλεκτρόνια δηλαδή ηλεκτρόνια που δεν ανήκουν στα ιόντα του μετάλλου. Πάνω σε αυτά ασκούνται δυνάμεις από τα θετικά ιόντα του κρυσταλλικού πλέγματος. Οι δυνάμεις αυτές έχουν τυχαίες διευθύνσεις και για αυτό μπορούμε να θεωρήσουμε ότι η συνολική δύναμη πάνω σε κάθε ένα ελεύθερο ηλεκτρόνιο είναι μηδέν. Ως αποτέλεσμα τα ηλεκτρόνια μπορουν να κινούνται ελεύθερα μέσα στο μέταλλο.

Όταν ένα από αυτά τα ηλεκτρόνια λόγω της ταχύτητάς του καταφέρει να απομακρυνθεί από το μέταλλο, πάνω του ασκούνται ελκτικές δυνάμεις από τα ιόντα του πλέγματος αλλά αυτή τη φορά η συνολική δύναμη είναι τέτοια που τείνει να επαναφέρει το ηλεκτρόνιο στην επιφάνεια του μετάλλου.

Για να μπορέσει ένα ηλεκτρόνιο να υπερνικήσει τις ελκτικές δυνάμεις και να διαφύγει οριστικά πρέπει να έχει αρκετή κινητική ενέργεια (σύμβολο formula_1). Στις συνήθεις όμως συνθήκες η "μέγιστη κινητική ενέργεια" (σύμβολο formula_2) των ελεύθερων ηλεκτρονίων δεν είναι αρκετή για να υπερνικηθούν οι ελκτικές δυνάμεις. Έτσι για να μπορέσει ένα ηλεκτρόνιο να διαφύγει χρειάζεται να του δοθεί με κάποιο τρόπο επιπλέον ενέργεια.

Η "ελάχιστη ενέργεια" που πρέπει να προσφερθεί σε ένα ελεύθερο ηλεκτρόνιο ώστε να μπορέσει να εγκαταλείψει οριστικά την επιφάνεια του μετάλλου ονομάζεται έργο εξαγωγής ή έργο εξόδου (σύμβολο formula_3) του μετάλλου και είναι ένα μέγεθος χαρακτηριστικό για κάθε μέταλλο. Η ενέργεια μπορεί να προσφερθεί με θέρμανση του μετάλλου ή με φωτισμό της επιφάνειάς του με κατάλληλη ηλεκτρομαγνητική ακτινοβολία. Τα εκπεμπόμενα ηλεκτρόνια ονομάζονται και φωτοηλεκτρόνια.
Άρτουρ Σοπενχάουερ

Ο Άρτουρ Σοπενχάουερ, ή Αρθούρος Σοπενάουερ ("Arthur Schopenhauer", Γκντανσκ (Ντάντσιχ), Πρωσία , 22 Φεβρουαρίου 1788 − Φρανκφούρτη, Γερμανία, 21 Σεπτεμβρίου 1860) ήταν Γερμανός φιλόσοφος, ιδεαλιστής, συνεχιστής, κατά τα λεγόμενα του, του Καντ και λάτρης του 'θείου', όπως τον αποκαλούσε, Πλάτωνα. Γνωστός κυρίως από το βιβλίο του "ο κόσμος ως βούληση και ως παράσταση", ο Σοπενχάουερ ίδρυσε μία νέα φιλοσοφία, επίκεντρο της οποίας είναι η "βούληση," ως μεταφυσική αρχή κατανόησης του κόσμου αλλά και του ίδιου του ατόμου. Ήταν ο πρώτος σημαντικός Ευρωπαίος φιλόσοφος που εισήγαγε την ινδική φιλοσοφία στον δυτικό τρόπο σκέψης.

Ο Σοπενχάουερ ήταν γνωστός για τον αθεϊστικό πεσιμισμό του και την φιλοσοφική του διαύγεια. Στην ηλικία των 25 δημοσίευσε τη διδακτορική διατριβή του με τίτλο "«Επί της τετραπλής ρίζας του επαρκούς λόγου»", η οποία εξέταζε αν η αιτιότητα καθαυτή μπορεί να προσκομίσει απαντήσεις για τον κόσμο μας. Το σημαντικότερο έργο του Σοπενxάουερ, "Ο Κόσμος ως Βούληση και ως Παράσταση", τόνιζε τον ρόλο του κύριου κινήτρου δράσης των ανθρώπων, το οποίο ο Σοπενxάουερ ονόμαζε "Βούληση". Η ανάλυση της Βούλησης οδήγησε τον Σοπενxάουερ στο συμπέρασμα ότι οι συναισθηματικές, σωματικές και σεξουαλικές επιθυμίες δεν μπορούν ποτέ να εκπληρωθούν ολοκληρωτικά. Αυτό είχε ως αποτέλεσμα ο Σοπενxάουερ να κατατείνει προς ένα τρόπο ζωής που απέρριπτε τις ανθρώπινες επιθυμίες, παρόμοιο με αυτόν που διδάσκουν ο Βουδισμός και οι Βέδες. 

Η μεταφυσική ανάλυση της Βούλησης από μέρους του Σοπενxάουερ, η άποψή του πάνω στο κίνητρο και την επιθυμία, και ο αφοριστικός τρόπος γραφής του επηρέασαν πολλούς γνωστούς ανθρώπους του πνεύματος όπως ο Φρειδερίκος Νίτσε, ο Ρίχαρντ Βάγκνερ, ο Λούντβιχ Βιτγκενστάιν, ο Άλμπερτ Αϊνστάιν, ο Σίγκμουντ Φρόυντ, ο Χόρχε Λουίς Μπόρχες και άλλοι.
Τιγκράν Σαρκισιάν

Ο Τιγκράν Σαρκισιάν ("Տիգրան Սարգսյան", 29 Ιανουαρίου 1960-) είναι Αρμένιος οικονομολόγος, που ορίστηκε πρωθυπουργός της ασιατικής χώρας από τις 9 Απριλίου 2008 ως την παραίτησή του, τον Απρίλιο του 2014.
Άβε Μαρία

Το Άβε Μαρία (Ave Maria) αποτελεί τίτλο που προέρχεται από τις δύο πρώτες λέξεις προσευχής των Καθολικών προς την Παναγία και που απαγγέλλεται στη λατινική γλώσσα. Ο ύμνος αυτός σε ελληνική μετάφραση έχει ως εξής:

Καθίσταται εμφανές ότι το πρώτο μέρος της προσευχής προέρχεται αυτολεξεί από το Ευαγγέλιο του Λουκά που είναι ο χαιρετισμός του Αρχαγγέλου Γαβριήλ προς την Παρθένο Μαρία συμπληρούμενος από την αναφώνηση της Ελισάβετ.

Επίσης με τον τίτλο "Άβε Μαρία" τιτλοφορούνται στην Καθολική Εκκλησία και άλλοι ύμνοι ή προσευχές προς την Θεοτόκο.

Σημειώνεται πως οι λέξεις αυτές λόγω της συγκινησιακής φόρτισης προκαλεί ανέκαθεν τις ψυχές των Χριστιανών και επέδρασε βαθύτατα στη φαντασία πολλών καλλιτεχνών κυρίως της Δύσεως εκ των οποίων άλλοι μεν ζωγράφοι και άλλοι δε μουσουργοί τιτλοφόρησαν έργα τους με θέμα "Άβε Μαρία" που αποτελούν αθάνατα αριστουργήματα τέχνης.

Από τα πάμπολλα ζωγραφικά έργα εξέχουσα θέση έχουν οι ομώνυμοι πίνακες του Λεονάρντο ντα Βίντσι, του Ραφαήλ, του Μιχαήλ Άγγελου, του Τιτσιάνο, του Θεοτοκόπουλου και άλλων.

Ενώ από τις μουσικές συνθέσεις διακρίνονται του Σαρλ Γκουνώ, του Λουίτζι Κερουμπίνι και του Βέρντι. To τραγούδι Ellens dritter Gesang του Φραντς Σούμπερτ τραγουδιέται συχνά με τους στίχους του Άβε Μαρία αντί για τους πρωτότυπους στίχους και έτσι συχνά αναφέρεται λανθασμένα ως Άβε Μαρία του Σούμπερτ.

Αβε Μαρια
Αβε Μαρια
Αβε Μαρια
Αβε Μαρια
Ουγενότοι

Οι Ουγενότοι (γαλ. Hugenots) ήταν μέλη της Προτεσταντικής Μεταρρυθμισμένης Εκκλησίας της Γαλλίας κατά τον 16ο έως τον 18ο αιώνα, γνωστοί και ως Γάλλοι Καλβινιστές.

Κατά την «Νύχτα του Αγίου Βαρθολομαίου» (24 Αυγούστου 1572), χιλιάδες Ουγενότοι σφαγιάσθηκαν από Ρωμαιοκαθολικούς, στο Παρίσι.


Κατηγορία:Ιστορία του Προτεσταντισμού
Κατηγορία:Γαλλική διασπορά
Κατηγορία:Αντικαθολικισμός
Κατηγορία:Χριστιανισμός στη Γαλλία
Ρενέ Λακόστ

Ο Ρενέ Λακόστ (γαλλικά: "Jean René Lacoste", 2 Ιουλίου 1904 - 12 Οκτωβρίου 1996) ήταν Γάλλος αντισφαιριστής και σχεδιαστής ρούχων. Οι θαυμαστές του τον φώναζαν και "κροκόδειλο" ("crocodile") εξαιτίας της συμπεριφοράς του στο γήπεδο.

Γεννήθηκε στο Παρίσι στις 2 Ιουλίου 1904 και πέθανε στο "Saint-Jean-de-Luz" στις 12 Οκτωβρίου 1996. Το 1963 εφηύρε ρακέτες από χάλυβα, επανάσταση για τον χώρο του τένις αφού μέχρι εκείνη την εποχή οι ρακέτες ήταν ξύλινες. Επίσης έκανε σταδιοδρομία τραγουδιστή και σχεδιαστή ρούχων σχεδιάζοντας το γνωστό μακό μπλουζάκι "Lacoste" με σήμα το κροκοδειλάκι το οποίο σχεδιάστηκε το 1933 και η πώλησή του ξεκίνησε το 1934.
Hotmail

To Windows Live Hotmail (προηγουμένως γνωστό ως MSN Hotmail και Hotmail) είναι μια δωρεάν υπηρεσία ηλεκτρονικού ταχυδρομείου στο διαδίκτυο της οικογένειας υπηρεσιών Windows Live από τη Microsoft. Πρωτοδημιουργήθηκε από τον Jack Smith και τον Sabeer Bhatia και κυκλοφόρησε το 1996. Ήταν μία από τις πρώτες δωρεάν υπηρεσίες ηλεκτρονικού ταχυδρομείου. Το Hotmail περιήλθε το 1997 στην κατοχή της Microsoft.

Η τωρινή έκδοση ανακοινώθηκε επίσημα την 1η Νοεμβρίου του 2005 σαν ενημέρωση του ήδη υπάρχοντος MSN Hotmail. Μετά από μια δοκιμαστική περίοδο, κυκλοφόρησε σε ήδη υπάρχοντες χρήστες του Hotmail στην Ολλανδία στις 9 Νοεμβρίου του 2006, ενώ κυκλοφόρησε παγκοσμίως στις 7 Μαΐου του 2007.

Διαθέτει αποθηκευτικό χώρο 5 GB, χαρακτηριστικά ασφαλείας, τεχνολογία Ajax και συνεργάζεται με το Windows Live Messenger, τα Spaces, το Ημερολόγιο του Windows Live και τις Επαφές του Windows Live. Φιλοξενεί περίπου 250 εκατομμύρια χρήστες παγκοσμίως και διατίθεται σε 35 διαφορετικές γλώσσες.
Κώστας Μουρούζης

Ο Κώστας Μουρούζης (Αθήνα 10 Μάιος 1934 - Αθήνα 11 Ιουνίου 2014) υπήρξε καλαθοσφαιριστής και προπονητής.
Λεωνίδας Πύργος

Ο Λεωνίδας Πύργος (1871, Μαντίνεια Αρκαδίας) ήταν Έλληνας αθλητής ξιφασκίας. Ήταν ο πρώτος Έλληνας που έλαβε χρυσό μετάλλιο σε Ολυμπιακούς αγώνες της εποχής μας. Ήταν γιος του οπλοδιδάσκαλου Νικολάου Πύργου.
Μίσσας Πανταζόπουλος

Ο Μίσσας Πανταζόπουλος (Μιχάλης Πανταζόπουλος, 1924 - 25 Απριλίου 2006) ήταν Έλληνας αθλητής και προπονητής της καλαθοσφαίρισης.
Μίμης Στεφανίδης

Ο Μίμης Στεφανίδης (Δημήτρης Στεφανίδης) είναι πρώην καλαθοσφαιριστής γεννημένος το 1931 στην Κυψέλη. Είχε ύψος 1.83, και αγωνίζονταν κυρίως στην θέση του σούτιγκ γκάρντ.

Αγωνίστηκε στην ομάδα καλαθοσφαίρισης του Πανελληνίου και ήταν μέλος της «Χρυσής Πεντάδας». Κατέκτησε 3 πρωταθλήματα Ελλάδας (1953, 1955 , 1957 ) Το 1955 κατέκτησε το πρωτάθλημα χωρίς ήττα. Ταυτόχρονα κατέκτησε και πολλά διεθνή και εγχώρια τουρνουά της εποχής απέναντι σε πανύσχηρες ευρωπαικές ομάδες της εποχής.

Το 1955 - 1956 αγωνίζονταν στην Ολίμπια Μιλάνου (Μπορλέτι Μιλάνο και Σίμενταλ Μιλάνο) και 1956 - 1957 στη Ρέγιερ Βενετίας. Το 1957 επέστρεψε στην Ελλάδα και κατέκτησε το πρωτάθλημα αγωνιζόμενος με τον Πανελλήνιο. Το 1960 συνέχισε την καριέρα του στην Ολύμπια Μιλάνο (Σίμενταλ Μιλάνο). Η ομάδα του Μιλάνου τιμητικά απέσυρε το Νο 7, του μεγάλου αυτού σκόρερ, αφού ήταν πρώτος σκόρερ στο πρωτάθλημα Ιταλίας, στην πρώτη σεζόν. 

Με την εθνική Ελλάδος σε 33 αγώνες και σημείωσε 253 πόντους (7,7 μ.ο.). Συμμετείχε στο Ευρωμπάσκετ 1951, στους Μεσογειακούς Αγώνες 1951 και 1955 και στην Ολυμπιάδα του 1952. 

Έχει υπάρξει προπονητής του Ολυμπιακού, του Παναθηναϊκού, του Παγκρατίου, του Σπόρτιγκ και του Πανελληνίου. Ήταν προπονητής του Παναθηναϊκού κατά τον πρώτο ευρωπαϊκό αγώνα της ομάδας του ΠΑΟ στις 9 Δεκεμβρίου του 1961. 

Επίσης υπήρξε πρόεδρος της Ομοσπονδίας Αντισφαίρισης και μέλος της Ολυμπιακής Επιτροπής. Είναι πατέρας της δημοσιογράφου Τατιάνας Στεφανίδου.
Ζιναΐντα Γκρετσεάνιι

Η Ζιναΐντα Γκρετσεάνιι (Zinaida Greceanîi, στα ρωσικά: Зинаида Петровна Гречаная, Zinaida Petrovna Grechanaya) είναι Μολδαβή πολιτικός, πρώτη γυναίκα πρωθυπουργός της χώρας. Μέλος του Κόμματος των Κομμουνιστών της Δημοκρατίας της Μολδαβίας, έγινε Πρωθυπουργός στις 31 Μαρτίου του 2008 και παρέμεινε στο αξίωμα ως τις 14 Σεπτεμβρίου 2009.
Αριστείδης Ρουμπάνης

Ο Αριστείδης Ρουμπάνης (9 Μαρτίου 1932 - 13 Ιανουαρίου 2018) ήταν Έλληνας πρώην διεθνής καλαθοσφαιριστής και ακοντιστής, γιος του γυμναστή Σάββα Ρουμπάνη και αδελφός του Ολυμπιονίκη Γιώργου Ρουμπάνη.

Γεννήθηκε το 1932 στην Τρίπολη. Αγωνιζόταν στη θέση του σέντερ με ύψος 1,92. Ήταν μέλος της περίφημης χρυσής πεντάδας του Πανελληνίου και κατέκτησε 3 πρωταθλήματα Ελλάδος (1953, 1955, 1957).και πολλά εγχώρια και διεθνή τουρνουά, με υπερομάδες της εποχής. Αγωνίστηκε και στο ιταλικό πρωτάθλημα. με την Ρέγιερ Βενετίας το 1955 - 1956 και με την Μοτομορίνι Τορίνο το 1956 - 1957, συμπαίκτης με τον Γιάννη Σπανουδάκη του Ολυμπιακού, πριν ο τελευταίος μετακομίσει στην Βίρτους Μπολόνια, και , στις Η.Π.Α. . Το ψευδώνυμο "Μπουλντόζας" τα λέει όλα.. Διέθετε εκπληκτική σωματική διάπλαση και φυσική δύναμη. Διεκδικούσε και κέρδιζε τα ριμπάουντ απο παίκτες τουλάχιστον είκοσι πόντους ψηλότερους του. Ενώ όποιος ερχότανε σε επαφή μαζί του έφευγε μελανιασμένος... από το γήπεδο. Ήτανε σκληρός και δυνατός αμυντικός. Διέθετε καλό σουτ, ενώ έπαιζε με άνεση και στις δυο θέσεις των φόργουοντ και του σέντερ. Στον πανελλήνιο φορούσε τον αριθμό 6, στην Ρέγιερ Βενετίας, το 11 στην Μοτομορίνι το 5, και στην εθνική Ελλάδος το 4, 9,15. Αποσύρθηκε, σε μικρή ηλικία από τον χώρο, και έφυγε για τις Η.Π.Α. , για σπουδές, όπου τελικά διέμεινε μόνιμα.

.Στην εθνική Ελλάδος αγωνίστηκε σε 25 αγώνες σημειώνοντας 275 πόντους (11 μ.ο.). Αγωνίστηκε στο Ευρωμπάσκετ 1951 (στο οποίο ήταν ο πρώτος σκόρερ για την Ελλάδα με 61 πόντους), στους Μεσογειακούς Αγώνες 1955 (3η θέση) και στους Ολυμπιακούς Αγώνες του Ελσίνκι το 1952.

Υπήρξε επίσης και επιτυχημένος ακοντιστής και σφαιροβόλος, καθώς κατείχε το Πανελλήνιο ρεκόρ ρίψης ακοντίου με 65,98 μ. και 16,97 μ. αντίστοιχα. 

Ο Αριστείδης Ρουμπάνης απεβίωσε σε ηλικία 86 ετών το 2018., στις Η.Π.Α.
Ισοδαίτης

Στην ελληνική μυθολογία ο Ισοδαίτης είναι δαίμονας, ο οποίος διανέμει τα δώρα του εξίσου σε όλους, εμφανίζεται ως επίθετο του Διονύσου Ζαγρέα. Tον αναφέρει ο Αρποκρατίων. Τον λάτρευαν οι γυναίκες ελευθερίων ηθών στην αρχαία Ελλάδα. Ο Ησύχιος τον ταυτίζει με τον Πλούτωνα, ενώ αργότερα ταυτίσθηκε με τον θεό Διόνυσο. Δηλαδή ουσιαστικά ο Διόνυσος απαντάται σε 4 διαδοχικές προσωποποιήσεις: Διόνυσος - Ζαγρεύς - Νυκτέλιος - Ισοδαίτης.
Πέτρος ο πελεκάνος

thumb|right|200px|Πέτρος (ο Δεύτερος)
Ο Πέτρος ο πελεκάνος (περ. 1952 - 2 Δεκεμβρίου 1985) ήταν ένας ροδοπελεκάνος που έγινε η επίσημη μασκότ του νησιού της Μυκόνου.

Το 1958 ένας ντόπιος ψαράς βρήκε έναν πληγωμένο πελεκάνο. Του προσέφερε περίθαλψη και αφού είχε πια αναρρώσει ο πελεκάνος έμεινε.
Οι κάτοικοι του νησιού τον φρόντιζαν και σταδιακά κατέληξε να είναι η μασκότ του νησιού.
Ριέτι

Το Ριέτι (ιταλικά: "Rieti") είναι πόλη της περιφέρειας του Λάτιου, πρωτεύουσα της ομώνυμης επαρχίας, η οποία συχνά αποκαλείται και "Σαμπίνα" ("Sabina").
Άντολφ Λος

Ο Άντολφ Λος ("Adolf Loos", 10 Δεκεμβρίου 1870 - 23 Αυγούστου 1933) ήταν Αυστριακός αρχιτέκτονας και πρωτοπόρος του σύγχρονου κινήματος.
Σον Κη-Τσονκ

thumb|Το κράνος στο Εθνικό Μουσείο της Κορέας
Ο Σον Κη-Τσονκ (29 Αυγούστου 1912 - 15 Νοεμβρίου 2002) ήταν ο πρώτος κορεάτης ολυμπιονίκης που κέρδισε το χρυσό μετάλλιο στον μαραθώνιο, στους Ολυμπιακούς Αγώνες του Βερολίνου του 1936 ως μέλος της ιαπωνικής αντιπροσωπείας.
Μεραρχία

Μεραρχία ονομάζεται μεγάλος στρατιωτικός σχηματισμός του στρατού ξηράς με δυνατότητα διεξαγωγής μεγάλων σε έκταση πολεμικών επιχειρήσεων, επιθετικών ή αμυντικών, με συνδυασμένη χρησιμοποίηση των επιμέρους όπλων εξ ων συγκροτείται και δια του συνόλου των μέσων που διαθέτει.

Η γένεση του σχηματισμού αυτού οφείλεται στον Γάλλο στρατάρχη ντε Μπρολί που οργάνωσε το 1770 τη γαλλική στρατιά στο πεδίο της μάχης σε μεραρχίες, αντικαθιστώντας την παλαιότερη κατάτμηση που ήταν «πτέρυγες» και «κέντρο». Ωστόσο, ο ελληνικός όρος «"Μεραρχία"» ανήκει στην αρχαία ελληνική μακεδονική εποχή. Ο Αρριανός στο έργο του «Τακτική» αποκαλεί «μεραρχία» τη στρατιωτική μονάδα που απαρτίζεται από 2.000 στρατιώτες, δύο χιλιαρχίες.

Κατά τη Γαλλική Επανάσταση το 1796, ο Καρνώ οργάνωσε το στρατό της Γαλλικής Δημοκρατίας σχηματίζοντας Μεραρχία εκ 12 - 15.000 στρατιωτών. Αυτή αποτελείτο από δύο ταξιαρχίες από δύο συντάγματα πεζικού η κάθε μία, ενός ανεξάρτητου επίσης συντάγματος πεζικού, δύο συνταγμάτων ιππικού και ενός έφιππου πυροβολικού μεταβλητής δύναμης. 
Αυτή η σύνθεση της Μεραρχίας, με μικρές παραλλαγές, ακολουθήθηκε και από τις Μεγάλες Δυνάμεις μέχρι τον Α' Παγκόσμιο Πόλεμο. Κατά τη διάρκεια όμως του πολέμου αυτού κατέστη ανάγκη της ενίσχυσης της μεραρχίας με πυροβολικό με ανάλογη μείωση του πεζικού έτσι ώστε να μη μειώνεται η μαχητική της αξία, λόγω της αποδοχής του οπλοπολυβόλου και της άφθονης χρησιμοποίησης του πολυβόλου.

Έτσι πρώτα στη Γαλλία και μετά στη Γερμανία η Μεραρχία οργανώθηκε από τρία συντάγματα πεζικού με τέσσερις μοίρες πυροβολικού, κατ΄ ελάχιστο, συνεπώς μειώθηκε κατά ένα σύνταγμα πεζικού και αυξήθηκε κατά μία μοίρα πυροβολικού των τριών πυροβολαρχιών κατ΄ ελάχιστο.

Κατά τον Β' Παγκόσμιο Πόλεμο αξιοπρόσεκτη ήταν η πολύ μεγάλη ισχύς πυρός της αμερικανικής μεραρχίας με οργανική ενίσχυση αρμάτων μάχης, την οποία και συγκροτούσαν τρία συντάγματα πεζικού των τριών ταγμάτων έκαστο, μιάς ίλης βαρέων αρμάτων και ενός λόχου βαρέων όλμων, 6 μοιρών πυροβολικού των 105 χλστμ. και 155 χλστμ. και μιας ισχυρής ομάδας αντιαεροπορικού πυροβολικού.
Αντίθετα η ιταλική στρατιωτική διοίκηση στη προσπαθειά της ν΄ αυξήσει τον αριθμό των μεραρχιών της, σχημάτισε αυτές από δύο μόνο συντάγματα. Πλην όμως στον πόλεμο κατά της Ελλάδας την έλλειψη του τρίτου συντάγματος την κάλυψε με ενίσχυση των μεραρχιών της με τάγματα μελανοχιτώνων, Αλβανών και άλλων ανεξάρτητων μονάδων.
Γιόζεφ Χόφμαν

Ο Γιόζεφ Χόφμαν ("Josef Hoffmann", 15 Δεκεμβρίου 1870 Πίρνιτς/Pirnitz Μοραβία - 7 Μαΐου 1956 Βιέννη, Αυστρία) ήταν Αυστριακός αρχιτέκτονας και βιομηχανικός σχεδιαστής, πρωτοπόρος του κινήματος της «νέας τέχνης» ("Jugendstil"), το έργο του οποίου έπαιξε σημαντικό ρόλο στην ανάπτυξη της μοντέρνας αρχιτεκτονικής στην Ευρώπη.
Νικόλαος Ντάλλης

thumb|right|250px|Ο Νικόλαος Ντάλλης (με το παράσημο στο στήθος) με την οικογένειά του το 1906 περίπου
Ο Νικόλαος Ντάλλης (1855 - Οκτώβριος 1933) ήταν Έλληνας επιχειρηματίας και ευεργέτης.
Σατσίλε

Το Σατσίλε (ιταλικά: "Sacile") είναι δήμος της Ιταλίας, στην περιφέρεια του Φρίουλι-Βενετία Τζιούλια, στην επαρχία του Πορντενόνε.
Ν.Ο. Μυτιλήνης

Ο Ναυτικός Όμιλος Μυτιλήνης είναι ελληνικός αθλητικός σύλλογος υδατοσφαίρισης και κολύμβησης και κωπηλασίας, που ιδρύθηκε το 1932 στην Μυτιλήνη. Για την ίδρυση του συγχωνεύτηκαν τα ναυτικά τμήματα του Παλλεσβιακού και του Άρη Μυτιλήνης. Ιδρυτές του αναφέρονται οι Κλεάνθης Παλαιολόγος, Σ. Πραίδης, Β. Μαλλίδης, Δ. Ζαγκλής και Πάτροκλος Παυλίδης.

Επί Τουρκοκρατίας, υπήρχαν αθλητικοί σύλλογοι στη Μυτιλήνη όπως ο Διαγόρας και ο Άτλας. Αλλά μετά την Μικρασιατική καταστροφή, το 1922, ιδρύθηκαν νέοι σύλλογοι όπως ο Παλλεσβιακός Αθλητικός Σύλλογος και αργότερα ο Άρης, η Νίκη, ο Απόλλωνας. Οι δύο σύλλογοι που είχαν κολυμβητικά τμήματα ήταν πρώτα ο Παλλεσβιακός και μετέπειτα ο Άρης.

Αξίζει να σημειωθεί ότι την εποχή εκείνη το κράτος απαγόρευε γενικά το κολύμπι και τιμωρούσε με πρόστιμο και φυλάκιση τους παραβάτες. Υπήρχε και ειδικό γραφείο στο Λιμεναρχείο για να εφαρμόζεται η διαταγή. Όμως η Οικονομική Εφορία της εποχής έβγαζε σε δημοπρασία κάθε τέσσερα χρόνια το δικαίωμα εκμετάλλευσης των θαλάσσιων λουτρών σε ιδιώτες επιχειρηματίες σε συγκεκριμένες περιοχές όπως Μακρύς Γιαλός, Μπλόκια και Επάνω Σκάλα, όπου μόνο σε αυτές τις θέσεις και έναντι αντιτίμου επιτρέπονταν η κολύμβηση. Οι αθλητικοί σύλλογοι, που είχαν κολυμβητικά τμήματα, νοίκιαζαν και αυτά χώρο στις "μπανιέρες", όπως λέγονταν οι πλαζ τις εποχής. Χάρη στους δύο συλλόγους αναδείχθηκαν μεγάλοι κολυμβητές. Σε αυτό συνέβαλε και η απόφαση της Ελληνικής Ποδοσφαιρικής Ομοσπονδίας που με διαταγή της απαγόρευε σε όλη την Ελλάδα για τέσσερις μήνες τους αγώνες, ώστε οι αθλητές να ασχολούνται και με την κολύμβηση.

Η Μυτιληναιϊκή κολύμβηση έδωσε μεγάλη ώθηση στην Ελληνική κολύμβηση και μετά την ίδρυση της Ελληνικής Κολυμβητικής Ομοσπονδίας, άρχισαν στην Ελλάδα να ιδρύονται πολλοί Όμιλοι όπως ο Ν.Ο. Πειραιώς, Ν.Ο. Βόλου, Πατρών, Καλαμακίου κ.α.

Μπροστά σε αυτή την Πανελλήνια αυτή κίνηση, φανερώθηκε η ανάγκη και για την Μυτιλήνη να ιδρυθεί ένας Ν.Ο. αποκλειστικά για όλα τα ναυτικά σπορ και τελείως ανεξάρτητος. Έτσι τα διοικητικά συμβούλια των δύο συλλόγων Παλλεσβιακού και Άρη με απόφασή τους δώρησαν όλη τους την περιουσία (διαδρομές, τέρματα, μπάλες, σκοινιά κλπ) στον υπό σύσταση Ναυτικό Όμιλο Μυτιλήνης. Έτσι την άνοιξη του 1932, μετά από εκλογές, βγήκε το πρώτο Διοικητικό Συμβούλιο του Ν.Ο.Μ. που το αποτελούσαν οι: Βασίλειος Μαλλίδης ως πρόεδρος, Αθηνά Ευαγγελίδου ως αντιπρόεδρος, Ανδρέας Αναγνωστόπουλος ως Γ.Γ., Δημ. Δαγκλής ως ταμίας, Μανώλης Γούτος, Πάτροκλος Παυλίδης και Αργύριος Χριστοφίδης ως σύμβουλοι.

Από το 1958 που ξεκίνησε το τμήμα της κωπηλασίας στη Μυτιλήνη ανέδειξε πολλούς κωπηλάτες πρωταθλητές, σε Πανελλήνια, Βαλκανικά αλλά και Παγκόσμια πρωταθλήματα.

Την δεκαετία του 1970, η ομάδα υδατοσφαίρισης των ανδρών αγωνίστηκε στην Α΄ Εθνική κατηγορία του πρωταθλήματος υδατοσφαίρισης. Την περίοδο 2005-2006 η ομάδα των ανδρών ανέβηκε στην Γ΄ Εθνική κατηγορία ενώ η ομάδα μίνι-παίδων τερμάτισε 7η στο πανελλήνιο πρωτάθλημα.

Στην κολύμβηση ο Ν.Ο. Μυτιλήνης έχει καταταγεί αρκετές φορές δεύτερος και τρίτος στο πανελλήνιο πρωτάθλημα.
Θερινοί Ολυμπιακοί Αγώνες 1976

Οι Θερινοί Ολυμπιακοί Αγώνες 1976, οι Αγώνες της 21ης Ολυμπιάδας της σύγχρονης εποχής, διοργανώθηκαν στο Μόντρεαλ του Καναδά από τις 17 Ιουλίου έως και την 1η Αυγούστου του 1976.

Οι συμμετοχές έφτασαν τις 92 χώρες με 6.084 αθλητές και αθλήτριες που πήραν μέρος σε 198 αγωνίσματα των 21 αθλημάτων. Μορφή των Αγώνων, η Ρουμάνα γυμνάστρια, Νάντια Κομανέτσι.

Σημαντικά προβλήματα υπήρξαν, το μποϋκοτάζ των περισσότερων αφρικανικών χωρών εξαιτίας της παρουσίας της Νέας Ζηλανδίας, αλλά και το μεγάλο κόστος των κατασκευών.

Τέσσερα χρόνια μετά την τραγωδία του Μονάχου, τα μέτρα ασφαλείας ήταν αυξημένα. Ξοδεύτηκαν 100 εκατομμύρια δολάρια για την ασφάλεια αθλητών και αποστολών, ενώ 16.000 αστυνομικοί και στρατιώτες χρησιμοποιήθηκαν κατά τη διάρκεια των Αγώνων.
Διάστρεμμα ποδοκνημικής

Διάστρεμμα της ποδοκνημικής αρθρώσεως ονομάζεται η τραυματική ρήξη (διατομή) διαφόρων συνδέσμων της αρθρώσεως, αλλά χωρίς κάταγμα στα οστά. Ενίοτε όμως, ένα διάστρεμμα της ποδοκνημικής συνυπάρχει με κάταγμα οστού, οπότε πρόκειται για μικτή τραυματική βλάβη. Η λέξη «διάστρεμμα» είναι αρχαία ελληνική, προερχόμενη από το ρήμα «διαστρέφω» (διά + στρέφω = διαστρεβλώνω, παραμορφώνω). Στην νεοελληνική καθομιλουμένη το «διάστρεμμα» αποκαλείται «στραμπούληγμα» ή «στραμπούλισμα» (ιταλικής ετυμολογίας από το strambare και strangolare) και λανθασμένα μεταφράζεται στα λεξικά ως «εξάρθρωση» (= βγάλσιμο).,
thumb|300px|Διάστρεμμα ποδοκνημικής 2ου βαθμού|right
thumb|300px|Διάστρεμμα ποδοκνημικής 3ου βαθμού|right
Άντολφ Άιχμαν

μικρογραφία|δεξιά|250px|Η ταυτότητα Ερυθρού Σταυρού, με την οποία το 1950 ο Άιχμαν φυγαδεύτηκε στην Αργεντινή.
Ο Άντολφ Άιχμαν ("Otto Adolf Eichmann", 19 Μαρτίου 1906 - 31 Μαΐου 1962), συνταγματάρχης των SS και επικεφαλής του Γραφείου Εβραϊκών Υποθέσεων της Γκεστάπο, θεωρείται ο αρχιτέκτονας του Ολοκαυτώματος, που στοίχισε τη ζωή σε περίπου έξι εκατομμύρια Εβραίους ολόκληρης της Ευρώπης.
Γ.Σ. Ελπίς Δράμας

Ο Γ.Σ. Ελπίς Δράμας ήταν σωματείο της ομώνυμης πόλης. Ιδρύθηκε από πρόσφυγες, ανεπίσημα το 1922 και επίσημα το 1929. Τα χρώματα της ομάδας ήταν το γαλάζιο και το λευκό και με έμβλημα είχε το τετράφυλλο . Αγωνίστηκε στις κατηγορίες της Ένωσης Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.) φτάνοντας μέχρι την Α΄ κατηγορία.
Ναός του Σολομώντα

thumb|220px|Ιδεατή ανακατασκευή του Ναού του Σολομώντα και του παλατιού
Ο Ναός του Σολομώντα ή Ναός της Ιερουσαλήμ βρισκόταν στο σημερινό Χαρ χαΜπάγιτ (, όρος του Ναού), στην παλιά πόλη της Ιερουσαλήμ.